stanford-oval/wikipedia huggingface dataset:
อำเภอจอมบึง

สำหรับความหมายอื่น ดูที่ บึงบอระเพ็ด
| อำเภอจอมบึง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chom Bueng
คำขวัญ: บูชา ร.5 ตรึงตาถ้ำจอมพล เที่ยวชมบึงใหญ่ มหาวิทยาลัยราชภัฏพัฒนาท้องถิ่น งามผ้าซิ่นตีนจก
แผนที่จังหวัดราชบุรี เน้นอำเภอจอมบึง
พิกัด: 13°37′12″N 99°35′30″E﻿ / ﻿13.62000°N 99.59167°E﻿ / 13.62000; 99.59167
ประเทศ:  ไทย
จังหวัด: ราชบุรี
พื้นที่
 • ทั้งหมด: 772.054 ตร.กม. (298.092 ตร.ไมล์)
ประชากร (2564)
 • ทั้งหมด: 64,948 คน
 • ความหนาแน่น: 84.12 คน/ตร.กม. (217.9 คน/ตร.ไมล์)
รหัสไปรษณีย์ : 70150
รหัสภูมิศาสตร์: 7002
ที่ตั้งที่ว่าการ: ที่ว่าการอำเภอจอมบึง หมู่ที่ 3 ตำบลจอมบึง อำเภอจอมบึง จังหวัดราชบุรี 70150
 ส่วนหนึ่งของสารานุกรมประเทศไทย
จอมบึง เป็นอำเภอหนึ่งของจังหวัดราชบุรี
ที่ตั้งและอาณาเขต

อำเภอจอมบึงตั้งอยู่ทางตอนกลาง ค่อนไปทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอด่านมะขามเตี้ยและอำเภอท่าม่วง (จังหวัดกาญจนบุรี)
ทิศตะวันออก ติดต่อกับอำเภอโพธารามและอำเภอเมืองราชบุรี
ทิศใต้ ติดต่อกับอำเภอปากท่อและอำเภอบ้านคา
ทิศตะวันตก ติดต่อกับอำเภอสวนผึ้ง
การแบ่งเขตการปกครอง > การปกครองส่วนภูมิภาค

อำเภอจอมบึงแบ่งพื้นที่การปกครองออกเป็น 6 ตำบล 90 หมู่บ้าน
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1. | จอมบึง |  | (Chom Bueng) |  | 13 หมู่บ้าน |
| 2. | ปากช่อง |  | (Pak Chong) |  | 16 หมู่บ้าน |
| 3. | เบิกไพร |  | (Boek Phrai) |  | 11 หมู่บ้าน |
| 4. | ด่านทับตะโก |  | (Dan Thap Tako) |  | 20 หมู่บ้าน |
| 5. | แก้มอ้น |  | (Kaem On) |  | 15 หมู่บ้าน |
| 6. | รางบัว |  | (Rang Bua) |  | 15 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอจอมบึงประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลเมืองจอมพล ครอบคลุมพื้นที่บางส่วนของตำบลจอมบึง (เขตองค์การบริหารส่วนตำบลจอมบึงเดิม)
เทศบาลตำบลจอมบึง ครอบคลุมพื้นที่บางส่วนของตำบลจอมบึง (เขตสุขาภิบาลจอมบึงเดิม)
เทศบาลตำบลด่านทับตะโก ครอบคลุมพื้นที่บางส่วนของตำบลด่านทับตะโก
องค์การบริหารส่วนตำบลปากช่อง ครอบคลุมพื้นที่ตำบลปากช่องทั้งตำบล
องค์การบริหารส่วนตำบลเบิกไพร ครอบคลุมพื้นที่ตำบลเบิกไพรทั้งตำบล
องค์การบริหารส่วนตำบลด่านทับตะโก ครอบคลุมพื้นที่ตำบลด่านทับตะโก (นอกเขตเทศบาลตำบลด่านทับตะโก)
องค์การบริหารส่วนตำบลแก้มอ้น ครอบคลุมพื้นที่ตำบลแก้มอ้นทั้งตำบล
องค์การบริหารส่วนตำบลรางบัว ครอบคลุมพื้นที่ตำบลรางบัวทั้งตำบล
สถานที่สำคัญ

พระพุทธฉายถ้ำฤๅษีเขางู
ถ้ำเขาบิน
ถ้ำจอมพล
สวนรุกขชาติถ้ำจอมพล
วัดวาปีสุทธาวาส  ( ตลาดอมยิ้ม )
วัดนิยมธรรมาราม ( ด่านทับตะโก )
มหาวิทยาลัยราชภัฏหมู่บ้านจอมบึง
ตลาดนัดด่านทับตะโก
บียอนด์: ทูโซลส์

| บียอนด์: ทูโซลส์ |
| --- | --- |

ผู้พัฒนา: ควอนติกดรีม
ผู้จัดจำหน่าย: โซนี่คอมพิวเตอร์เอ็นเตอร์เทนเมนต์
กำกับ: เดวิด เคจ
อำนวยการผลิต: Charles Coutier
เขียนบท: เดวิด เคจ
แต่งเพลง: Lorne Balfe
เครื่องเล่น: เพลย์สเตชัน 3 เพลย์สเตชัน 4 ไมโครซอฟท์ วินโดวส์
วางจำหน่าย: เพลย์สเตชัน 3NA: 8 ตุลาคม 2013 AU: 9 ตุลาคม 2013EU: 11 ตุลาคม 2013JP: 17 ตุลาคม 2013เพลย์สเตชัน 4ทั่วโลก: 24  พฤศจิกายน 2015ไมโครซอฟท์ วินโดวส์ทั่วโลก: 22 กรกฎาคม 2019
แนว: ภาพยนตร์เชิงโต้ตอบ, แอ็กชันผจญภัย
รูปแบบ: ผู้เล่นคนเดียว, หลายผู้เล่น
บียอนด์: ทูโซลส์ (อังกฤษ: Beyond: Two Souls) เป็นวิดีโอเกมแอ็กชันผจญภัยกึ่งภาพยนตร์เชิงโต้ตอบ สำหรับเครื่องเพลย์สเตชัน 3 สร้างด้วยทีมควอนติกดรีม นักพัฒนาวิดีโอเกมสัญชาติฝรั่งเศส และจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ เกมออกจำหน่ายในเดือนตุลาคม ค.ศ. 2013 เกมนำเสนอตัวละคร โจดี โฮลมส์ หนึ่งในตัวละครผู้เล่นสองตัว อีกตัวละครหนึ่งเป็นวิญญาณไร้รูปร่างชื่อเอเดน วิญญาณที่ผูกพันกับโจดีตั้งแต่กำเนิด โจดี รับบทโดยนักแสดง เอลเลน เพจ มีพลังเหนือธรรมชาติผ่านการเชื่อมโยงทางจิตกับเอเดน เติบโตจากเด็กเป็นผู้ใหญ่และเรียนรู้การควบคุมเอเดนและพลังงานที่พวกเขามีร่วมกันไปด้วย วิลเลม เดโฟ แสดงร่วมเป็นนาธาน ดอว์กินส์ นักวิจัยแผนกกิจกรรมเหนือธรรมชาติ และเป็นผู้ทดแทนบิดาของโจดี นักแสดงหลายคนในเกมทำงานร่วมกันนานเป็นปีในสตูดิโอควอนติกดรีมที่ปารีสเพื่อพากย์เสียง และตรวจจับความเคลื่อนไหว
แม้ว่าจะเป็นวิดีโอเกม บียอนด์: ทูโซลส์ ได้เปิดตัวที่เทศกาลภาพยนตร์ไทรเบกา ทำให้มีวิดีโอเกมในเทศกาลภาพยนตร์เป็นครั้งที่สอง เดวิด เคจ นักเขียนบทและผู้กำกับเกมอธิบายว่า สตูดิโอพัฒนาเกมควรมี "การเล่าเรื่องเชิงโต้ตอบ" ที่ทุกคนสามารถเล่นได้ รวมถึงคนที่ไม่ใช่นักเล่นเกมด้วย เกมได้รับการตอบรับแบ่งเป็นสองฝ่าย ยอดขายเกินหนึ่งล้านหน่วยภายในปลายปี ค.ศ. 2013 หลังจำหน่ายสองเดือน เกมเวอร์ชันเพลย์สเตชัน 4 ออกจำหน่ายแบบเดี่ยวในเดือนพฤศจิกายน ค.ศ. 2015 และออกในชุดควอนติกดรีมคอลเลกชัน จำหน่ายร่วมกับเฮวีเรน ในเดือนมีนาคม ค.ศ. 2016
เมื่อวันที่ 20 มีนาคม ค.ศ. 2019 มีการประกาศเปิดตัว บียอนด์: ทูโซลส์ เวอร์ชันพีซีพร้อมกับเกม เฮวีเรน และ ดีทรอยต์: บีคัมฮิวแมน ตัวเกมมีกำหนดจะออกในปลาย ค.ศ. 2019 และจะขายเฉพาะในเอปิกเกมสโตร์เป็นเวลาหนึ่งปี
แหล่งข้อมูลอื่น

เว็บไซต์ทางการ
บียอนด์: ทูโซลส์ ที่อินเทอร์เน็ตมูวีเดตาเบส
Beyond: Two Souls Tribeca Film Festival Highlights ที่ยูทูบ
บียอนเซ่คาราโอเกะฮิตส์, วอล.1

บียอนเซ่คาราโอเกะฮิตส์, วอล.1 (อังกฤษ: Beyoncé Karaoke Hits, Vol. I) คืออัลบั้มคาราโอเกะ อีพี โดยบียอนเซ่ โนวส์ อัลบั้มนี้ได้รวบรวมฉบับคาราโอเกะของเพลงจากอัลบั้ม บี'เดย์ ฉบับดีลักซ์ และเพลงจากอีพีอีรีเอ็มปลาซาเบล ของเธอ วางจำหน่ายเมื่อวันที่ 11 มีนาคม พ.ศ. 2551 โดยโซนี่ บีเอ็มจี มิวสิก เอนเอตร์เทนเมนต์ ในร้านค้าดิจิทัลเช่น ไอทูนส์
รายชื่อเพลง

"If" - 3:18
"Flaws and All" - 4:11
"Welcome to Hollywood" - 3:22
"World Wide Woman" - 3:43
"Beautiful Liar (Bello Embustero)" - 3:22
"Beautiful Liar (Spanglish)" - 3:21
"Irreplaceable (Irreemplazable)" - 3:49
"Listen (Oye)" - 3:42
บิกแบง (วงดนตรีเกาหลีใต้)
ประวัติ

วายจีเอนเตอร์เทนเมนต์ เป็นค่ายเพลงที่มีชื่อเสียงทางด้านเพลงฮิปฮอปและอาร์แอนด์บีของเกาหลี ได้ออดิชั่นเด็กกลุ่มหนึ่งเข้ามาฝึก ซึ่งรวมถึง จี-ดรากอน และ แทยัง นั้นเป็นศิลปินฝึกหัดอยู่ถึง 6 ปี ทั้งคู่เคยมีโปรเจกต์เฉพาะกิจชื่อ GDYB และเคยไปร้องร่วมกับเซเว่นและเป็นแบ็คอัพให้กับหลายวงในวายจี จี-ดรากอนยังเป็นโปรดิวเซอร์และแต่งเพลงในอัลบั้มบิกแบงอีกหลายเพลง แทยัง ตำแหน่งร้องนำเข้ามาเป็นศิลปินฝึกหัดวายจีตั้งแต่อายุ 12
6 ปีผ่านไปหลังจาก วายจีเอนเตอร์เทนเมนต์ ได้ออดิชั่นกลุ่มเด็ก ในที่สุด ยัง ฮย็อน-ซ็อก เจ้าของค่ายเพลงประกาศโครงการ Big Bang Project โดยคัดหาเด็กมาสร้างเป็นกลุ่มฮิปฮอป โดยวางสมาชิกตัวยืนไว้สองคนคือ จี-ดรากอน และ แทยัง ส่วนการคัดเด็กที่เหลือจากรายการแนวสารคดี+เรียลลิตี้ ชื่อรายการ "Big Bang Documentary"
ได้มีการคัดตัวเด็กมาอีก 4 คน และจะถูกคัดออกบางส่วนเมื่อจบรายการ โดยเด็กทั้ง 6 จะถูกฝึกทุกอย่างทั้งการร้อง การเต้น การแร็ป การแต่งเพลง ภาษาเอเชียที่ 2 ฯลฯ ทุกสัปดาห์จะมีการประเมินผล ในที่สุดวันตัดสินคัดเลือกก็มาถึง ยัง ฮย็อน-ซ็อก ตัดสินใจคัดเด็กออก 2 คนคือ ซึง รี และ Sol-1 แต่ยังคงอนุญาตให้ทั้งสองคนสามารถใช้ห้องซ้อมได้ แต่จะไม่ได้รับการฝึกจากครูเหมือนเคย และในที่สุด วายจี ได้เรียกตัว ซึงรี และ Sol-1 กลับมาเดบิวท์อีกครั้ง และคนที่ได้รับเลือกคือ ซึงรี เหตุผลที่ ซึงรี ได้รับการคัดเลือก เพราะเขามีการพัฒนาเรื่องการร้องเพลงมากขึ้นและมีความมั่นใจในตัวเอง ในขณะที่ Sol-1 นั้น เป็นคนขี้อายเมื่อขึ้นแสดงโชว์ จึงทำให้เป็นอุปสรรคต่อการเป็นนักร้องของเขา เขาจึงไม่ผ่านการคัดเลือกในรอบนี้ แต่ถึงแม้ว่า Sol-1 จะไม่ได้รับคัดเลือกก็ยังมีแฟนคลับที่คอยสนับสนุนและให้กำลังใจเขาอยู่เสมอ โดยการทำเว็บไซต์ของ Sol-1 เพื่อให้เขาตั้งใจฝึกฝนและพัฒนาตนเองต่อไป
ซิงเกิลแรก Dirty Cash เพลงป็อบสนุกสนาน กลิ่นอายฮิปฮอปที่ได้โปรดิวเซอร์ชื่อดัง Andy Love (อดีตนักร้องวง เพตชอปบอยส์) และ Jos Jorgensen ที่มีผลงานเพลงธีม X-factor และ อเมริกาก็อดทาเลนท์ มาแต่งช่วยทำนองและเรียบเรียง เพลงนี้ จี-ดรากอน หัวหน้าวงและโค-โปรดิวเซอร์ยังได้โชว์ความสามารถในการแต่งท่อนแรพทั้งหมด ในอัลบั้ม BIGBANG VOL.1 สมาชิกแต่ละคนได้แต่งเนื้อร้องและก็มีผลงานโซโล่ของตนเอง
ประวัติ > 2000–2006: การก่อตั้งและเปิดตัว

ก่อนที่จะมีการเปิดตัวของวง สมาชิกหลายคนได้แสดงตัวต่ออุตสาหกรรมบันเทิงแล้ว หัวหน้าวง จี-ดรากอน และนักร้องหลัก แทยัง เป็นหนึ่งในผู้ที่ได้รับการฝึกหัดภายใต้วายจีเอนเตอร์เทนเมนต์ เมื่ออายุได้ 11 ปี ก่อนที่จะเข้าสู่วายจีเอนเตอร์เทนเมนต์ พวกเขาเคยเป็นนักแสดงและนายแบบเด็กมาก่อนและเคยเป็นเด็กฝึกหัด ค่ายเอสเอ็มเอนเตอร์เทนเมนต์ เป็นระยะเวลา 5 ปี ก่อนที่ทั้งคู่จะตัดสินใจออกจากการเป็นเด็กฝึกของค่ายเอสเอ็มเอนเตอร์เทนเมนต์ เพราะรู้ว่าแนวเพลงที่ทั้งคู่ต้องการเป็นแนวฮิปฮอปซึ่งขัดแย้งกับความต้องการของทางค่ายเอสเอ็มเอนเตอร์เทนเมนต์  จึงตัดสินใจมาออดิชั่นที่วายจีเอนเตอร์เทนเมนต์แทน พวกเขาได้รับการแนะนำให้รู้จักบริษัทครั้งแรกเมื่อได้รับเลือกให้แสดงเวอร์ชันเด็กในมิวสิกวิดีโอเพลง A-YO ของศิลปิน Jinusean เมื่อปี 2001 ภายหลังจากถ่ายมิวสิกวิดีโอ พวกเขาก็ตัดสินใจเข้าร่วมกับวายจีเอนเตอร์เทนเมนต์ตั้งแต่พวกเขาผ่านการร้องฮิปฮอปและอาร์แอนด์บี ทั้งสองได้เปิดตัวภายใต้ชื่อว่า GDYB และออก 2 เพลงภายใต้อัลบั้มวายจีแฟมิลี่ อย่างไรก็ตาม พวกเขาไม่ได้ออกอัลบั้มที่พวกเขาเป็นเจ้าของ หนึ่งในอัลบั้มที่รู้จักกันดีคือ "Unfold to Higher Place" ซึ่งแสดงกับ Perry และ Gummy ทั้งคู่ยังโดดเด่นในอัลบั้มของศิลปินค่ายวายจีอื่นๆอีก เช่น Wheesung, Gummy, Perry, Masta Wu, และ Se7en ขณะที่เป็นแร็ปเปอร์นั้น จี-ดรากอน ยังได้มีส่วนร่วมในกิจกรรมของวายจีแฟมิลี่ต่างๆ ซึ่งวายจีแฟมิลี่ประกอบด้วย 1TYM, Perry, Masta Wu, Jinusean, Se7en และ Gummy ในเวลานั้น ถึงแม้ว่า แทยัง เป็นคนแรกที่ได้รับการฝึกให้เป็นแร็ปเปอร์ แต่เขาก็หันไปเป็นนักร้องทันทีหลังจากที่ได้ยินว่าวายจีเอ็นเตอร์เทนเมนต์ต้องการน้องร้องหลังจากที่เปิดตัวบิกแบงแล้ว ทั้ง จี-ดรากอน และ แทยัง ได้จี้ทั้งในและนอกกิจกรรมของบริษัทด้วยกับจนกระทั่งการเปิดตัวครั้งสุดท้ายของพวกเขากับบิกแบง
ทีโอพีเคยเป็นแร็ปเปอร์ใต้ดินใช้ชื่อว่า เทมโป หนึ่งในเพลงที่ฮิตของเขาคือ Buckwild กับศิลปินที่ชื่อ เอ็นบีเค เกรย์ จี-ดรากอน ติดต่อไปยัง ทีโอพี เมื่อวายจีเอนเตอร์เทนเมนต์กำลังหาผู้สมัครเพื่อที่จะสร้างบอยกรุป ทั้งคู่ได้บันทึกการสาธิตหลายครั้งและส่งไปให้ ยัง ฮย็อน-ซ็อก ซีอีโอของวายจีเอนเตอร์เทนเมนต์ ผู้ซึ่งต่อมาชวนให้ทีโอพีมาออดิชั่น อย่างไรก็ตาม เขาถูกปฏิเสธโดยถูกบันทึกว่ามีน้ำหนักและบุคลิกภาพโดยรวมที่ดูตัวใหญ่มากเกินไป อย่างไรก็ตาม หกเดือนต่อมา เขาจึงได้รับการตอบกลับจากค่ายวายจีเอนเตอร์เทนเมนท์หลังจากลดน้ำหนักแล้ว
ประวัติ > 2006 : เปิดตัวครั้งแรก, มินิอัลบั้มชุดแรก Bigbang Vol.1

บิกแบงเปิดตัววงครั้งแรกเมื่อวันที่ 19 สิงหาคม 2006 ที่ยิมนาสติก อารีน่า ในโซล โอลิมปิก ปาร์ค ระหว่างการแสดงคอนเสิร์ตวายจีแฟมิลี่คอนเสิร์ตปีที่ 10
ตามมาด้วยซิงเกิลแรกของวงคือ Bigbang ประกอบด้วยเพลง We Belong Together, A Fool's Only Tears โดยร้องร่วมกับ Park Bom, และเพลง This Love ซึ่งดัดแปลงมาจากเพลงวงร็อคอเมริกันอย่างมารูนไฟฟ์, เรียบเรียงใหม่โดยจี ดรากอน ยอดขายซิงเกิลนี้อยู่ที่ 40,000 ชุด ซิงเกิลที่สองคือ Bigbang Is V.I.P. วางแผงเมื่อเดือนกันยายน ทำยอดขายทั้งหมดอยู่ที่ 32,000 ชุด ซิงเกิลสุดท้ายคือ Bigbang 03 ยอดขายทั้งหมด 40,000 ชุด เมื่อตอนสิ้นเดือนธันวาคม 2006 บิกแบงจัดคอนเสิร์ตครั้งแรก The Real เดือนต่อมาได้ออกอัลบั้ม Since 2007 ทำยอดขายทั้งหมดที่ 48,000 ชุดเมื่อสิ้นเดือนกุมภาพันธ์ 2007
สมาชิก

ปัจจุบัน
แทยัง (태양) – นักร้อง
จี-ดรากอน (지드래곤) – หัวหน้าวง แร็ปเปอร์
แดซ็อง (대성) – นักร้อง มือกลอง
อดีต
ทีโอพี (탑) – แร็ปเปอร์ (2006–2023)
ซึงรี (승리) – นักร้อง (2006–2019)
ผลงานเพลง

ดูเพิ่ม: รายชื่อผลงานของวงบิกแบง
| 0 | 1 | 2 |
| --- | --- | --- |
|  อัลบั้มภาษาเกาหลี Since 2007 (2006)  Remember (2008)  Big Bang 4th mini album (2011)  Alive (2012)  Made (2016) |  อัลบั้มภาษาญี่ปุ่น Number 1 (2008)  Big Bang (2009)  Big Bang: Big Bang 2 (Japan 2nd Album) (2011) |    |
ทัวร์และคอนเสิร์ต

| --- | --- |
 The Real Concert (2006)  Want You (2007)  Big Bang is G.R.E.A.T. (2007)  Global Warning (2008)  Stand Up (2008):  Big Show (2009)  Big Show (2010)  Electric Love Tour (2010)  Big Show (2011)  Love & Hope Tour (2011)  Alive Tour (2012)  MADE Tour (2015)  0.TO.10 (2016)  Last Dance (2017)
รางวัลและการเสนอชื่อ > Music Bank

| Year | Date | Song |
| --- | --- | --- |
| 2007 | September 7 | Lies |
| 2007 | October 5 | Lies |
| 2007 | October 19 | Lies |
| 2007 | December 14 | Last Farewell |
| 2007 | December 21 | Last Farewell |
| 2008 | January 11 | Last Farewell |
| 2008 | August 22 | Haru Haru |
| 2008 | September 5 | Haru Haru |
| 2008 | September 12 | Haru Haru |
| 2008 | September 19 | Haru Haru |
| 2008 | September 26 | Haru Haru |
| 2008 | November 21 | Sunset Glow |
| 2008 | November 28 | Sunset Glow |
| 2008 | December 16 | Sunset Glow |
| 2011 | March 4 | Tonight |
| 2011 | March 11 | Tonight |
| 2011 | September 17 | Tonight |
| 2011 | April 22 | Love Song |
| 2012 | March 9 | Blue |
| 2012 | March 16 | Blue |
รางวัลและการเสนอชื่อ > Inkigayo

| Year | Date | Song |
| --- | --- | --- |
| 2007 | September 9 | Lies |
| 2007 | December 16 | Last Farewell |
| 2007 | December 16 | Last Farewell |
| 2008 | January 13 | Last Farewell |
| 2008 | August 24 | Haru Haru |
| 2008 | August 31 | Haru Haru |
| 2008 | September 7 | Haru Haru |
| 2008 | November 30 | Sunset Glow |
| 2008 | December 7 | Sunset Glow |
| 2008 | December 14 | Sunset Glow |
| 2011 | March 6 | Tonight |
| 2011 | March 13 | Tonight |
| 2011 | March 20 | Tonight |
| 2011 | April 17 | Love Song |
| 2011 | April 24 | Love Song |
| 2011 | May 1 | Love Song |
| 2012 | March 11 | Blue |
| 2012 | March 18 | Blue |
| 2012 | March 25 | Blue |
รางวัลและการเสนอชื่อ > M! Countdown

| Year | Date | Song |
| --- | --- | --- |
| 2007 | September 27 | Lies |
| 2007 | August 25 | Lies |
| 2008 | January 17 | Last Farewell |
| 2008 | August 28 | Haru Haru |
| 2008 | September 4 | Haru Haru |
| 2008 | September 11 | Haru Haru |
| 2008 | September 25 | Haru Haru |
| 2008 | December 4 | Sunset Glow |
| 2011 | March 13 | Tonight |
| 2011 | March 20 | Tonight |
| 2011 | March 27 | Tonight |
| 2011 | April 28 | Love Song |
| 2012 | March 8 | Blue |
| 2012 | March 15 | Fantastic Baby |
| 2012 | March 23 | Fantastic Baby |
รางวัลและการเสนอชื่อ > Music on Top

| Year | Date | Song |
| --- | --- | --- |
| 2012 | March 14 | Blue |
แหล่งข้อมูลอื่น

เว็บไซต์ทางการ  (ในภาษาเกาหลีและอังกฤษ)
| ด ค กบิกแบง |
| --- | --- |
จี-ดรากอน ·  แทยัง ·  ท็อป ·  แดซ็อง ·  ซึงรี
อัลบั้มภาษาเกาหลี: Bigbang Vol.1  ·  Remember
อัลบั้มภาษาญี่ปุ่น: Number 1 · Big Bang
อีพีภาษาเกาหลี: Always · Hot Issue ·  Stand Up ·  Tonight
อีพีภาษาญี่ปุ่น: For the World · With U
ซิงเกิลภาษาเกาหลี: "Bigbang" · "BigBang Is V.I.P" · "BIGBANG 03"
ซิงเกิลภาษาญี่ปุ่น: "My Heaven" ·  "Gara Gara Go!!" · "Koe o Kikasete" · "Tell Me Goodbye"
เพลงอื่นๆ: "Lollipop"
ดูเพิ่มเติม: ผลงานเพลง  ·  รางวัล  ·  วายจีเอ็นเตอร์เทนเมนต์
Big Bang  ·  YG Entertainment
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
บีสต์วอร์ส: ทรานส์ฟอร์เมอร์ส

| Beast Wars: Transformers |
| --- | --- |
ประเภท: Action   Science Fiction
เค้าโครงจาก: Transformers โดย Hasbro
พัฒนาโดย:   Larry DiTillio  Bob Forward 
เสียงของ:   Garry Chalk  David Kaye  Scott McNeil  Ian James Corlett  Richard Newman 
ดนตรีแก่นเรื่องเปิด: "Beast Wars Theme Song"
ผู้ประพันธ์เพลง: Robert Buckley
ประเทศแหล่งกำเนิด:   Canada  United States 
ภาษาต้นฉบับ: English
จำนวนฤดูกาล: 3
จำนวนตอน: 52 (รายชื่อตอน)
การผลิต
ผู้อำนวยการผลิต:   Christopher Brough  Ian Pearson  Stephane Reichel  Steven DeNure 
ผู้อำนวยการสร้าง:   Jonathan Goodwill  Kim Dent Wilder  Mark Ralston 
ความยาวตอน: 22–23 minutes
บริษัทผู้ผลิต:   Hasbro  Alliance Communications (1996–1998) (seasons 1–2)  Alliance Atlantis Communications (1998–1999) (season 3)  Mainframe Entertainment  BLT Productions Ltd. 
ออกอากาศ
เครือข่าย:   Syndication  YTV 
ออกอากาศ: 16 กันยายน ค.ศ. 1996 (1996-09-16) – 7 มีนาคม ค.ศ. 1999 (1999-03-07)
บีสต์วอร์ส: ทรานส์ฟอร์เมอร์ส (อังกฤษ: Beast Wars: Transformers; ชื่อ Beasties: Transformers ในแคนาดา),  เป็นซีรีส์โทรทัศน์แอนิเมชันคอมพิวเตอร์สัญชาติแคนาดา - อเมริกันที่เปิดตัวในปี พ.ศ. 2539 และจบลงในวันที่ 7 มีนาคม พ.ศ. 2542 โดยทำหน้าที่เป็นเรือธงของแฟรนไชส์  Transformers: Beast Wars ซีรีส์นี้มีขึ้นในอนาคตของแฟรนไชส์ "original" Transformers franchise หลังจากเหตุการณ์ใน The Transformers และนำเสนอ Maximals และ Predacons ทายาทของ Autobots และ Decepticons ตามลำดับ  ในขณะที่เข้าร่วมการต่อสู้ทีมเล็ก ๆ จากแต่ละฝ่ายพุ่งชนบนโลกที่ไม่มีใครรู้จักและต้องหาทางกลับบ้านในขณะที่ทำสงครามต่อไป
บิ๊กฟุต

บทความนี้เกี่ยวกับวงดนตรี สำหรับความหมายอื่น ดูที่ บิ๊กฟุต (วงดนตรี)
| --- | --- |
บิ๊กฟุตในภาพเคลื่อนไหวจากกล้องวิดีโอ ในปี ค.ศ. 1967 รู้จักกันดีในชื่อของภาพยนตร์ของแพตเตอร์สัน–กิมลิน (Patterson–Gimlin film)
ชื่ออื่น: Sasquatch ชื่ออื่น ๆ
ประเทศ:   แคนาดา  สหรัฐอเมริกา 
ภูมิภาค: ทวีปอเมริกาเหนือ
บิ๊กฟุต (อังกฤษ: Bigfoot) หรือ แซสแควตช์ (Sasquatch) หรือชื่อที่แปลตรงตัวว่า "ไอ้ตีนโต" เป็นสิ่งมีชีวิตลึกลับที่เชื่อว่ามีรูปร่างคล้ายมนุษย์หรือเอป แต่มีขนดก พบในสหรัฐอเมริกาและแคนาดาในทวีปอเมริกาเหนือ โดยชื่อที่เรียกมีที่จากรอยเท้าที่มีลักษณะคล้ายมนุษย์แต่ใหญ่โตกว่ามาก ส่วนใหญ่บรรยายว่ามีความสูงถึง 8 ฟุต หรือ 9 ฟุต น้ำหนักอาจถึง 800 ปอนด์ มีขนดกปกคลุมทั่วตัวสีเข้ม มีแขนยาว ไร้คอ และใบหน้าเหมือนมนุษย์ มีตาแหลมคม  มีพละกำลังมหาศาลสามารถทุ่มก้อนหินขนาดเท่าลูกบาสเก็ตบอลไปไกลได้อย่างสบาย และมีสัตว์ลักษณะคล้ายเคียงกันที่พบในภูมิภาคอื่นของโลก เช่น ที่เทือกเขาหิมาลัยในเนปาล เรียกเป็นภาษาพื้นเมืองว่า "เยติ" (เนปาล: यती; Yeti) หรือ มนุษย์หิมะ  ที่ออสเตรเลียเรียกว่า "ยาวี" (Yowie) เป็นต้น
โดยบิ๊กฟุตยังมีชื่อเรียกอื่น ๆ ต่างกันไปตามแต่ละชนเผ่าของอินเดียนแดง ซึ่งเป็นกลุ่มปฐมชาติของทวีปอเมริกาเหนือ เช่น "มายาเด็กเท็ก" ที่แปลได้ว่า "มนุษย์ขนดก" หรือ "มนุษย์กิ่งไม้", "หญิงตะกร้า" หรือ "ยายาริ"  และคำว่า "แซสแควตช์" ตั้งขึ้นมาเมื่อปี ค.ศ. 1920 โดยเป็นชื่อที่ใช้เรียกกันในแคนาดา โดย เจ. ดับเบิลยู. เบิร์นส์ ครูในโรงเรียนที่บริติชโคลัมเบีย เมื่อเขาได้รวบรวมคำบอกเล่าจากอินเดียนแดงหลายคน จากหลายเผ่า ถึงสัตว์ตัวสูงรูปร่างเหมือนมนุษย์ที่ว่ากันว่าอยู่ในป่า ในชื่อที่ต่างกัน ซึ่งเขาได้รวบรวมมาและตั้งชื่อโดยผสมจากชื่อต่าง ๆ ออกเป็นคำได้ว่า แซสแควตช์
ภาพเคลื่อนไหว

หลักฐานการพบบิ๊กฟุตครั้งสำคัญถูกบันทึกไว้ได้ในปี ค.ศ. 1967 โดยนักล่าบิ๊กฟุต 2 คน คือ โรเจอร์ แพตเตอร์สัน และ บ็อบ กิมลิน ได้ใช้กล้องวิดีโอขนาด 16 มิลลิเมตร บันทึกภาพสัตว์ขนาดใหญ่ตัวหนึ่งร่างกายคล้ายมนุษย์ตัวหนึ่งกำลังเดินผ่านทุ่งโล่งใกล้บลัฟฟ์ครีก ทางตอนเหนือของแคนาดา ไม่มีการพิสูจน์ว่าภาพวิดีโอดังกล่าวเป็นภาพจริงหรือไม่ คนที่ได้ดูภาพส่วนใหญ่ก็ยังคงเคลือบแคลงอยู่ว่าทั้งภาพที่บันทึกได้นั้นเป็นของจริงหรือไม่ ซึ่งก็มีทั้งผู้ที่เชื่อและไม่เชื่อ เช่นเดียวกับภาพถ่ายต่าง ๆ ของบิ๊กฟุตที่มีผู้บันทึกไว้ในภายหลังมากมายนั่นเอง  แต่กระนั้นหลายฝ่ายก็ยอมรับว่าท่าทางการเดินของสัตว์ตัวนี้เหมือนมนุษย์มากทีเดียว
ลักษณะของบิ๊กฟุตที่รวบรวมได้จากผู้ที่อ้างว่าพบเห็น สรุปได้ว่ามีรูปร่างคล้ายกอริลลา มีส่วนสูงได้ประมาณ 9 ฟุต หนักราว 600–900 ปอนด์ ลักษณะคล้ายมนุษย์แต่มีขนดกดำ ยาวปกคลุมทั้งตัวยกเว้นอุ้งมือและมีขนที่เท้าเงาเป็นมัน
หลักฐานเกี่ยวกับบิ๊กฟุตที่ดูน่าเชื่อถือน่าคงจะเป็นรอยเท้าที่พบมากกว่าหลักฐานอื่น ส่วนใหญ่จะมีขนาดยาว 16–18 นิ้ว กว้าง 7 นิ้ว ไม่มีส่วนโค้งที่อุ้งเท้า ส่วนส้นเท้า แบ่งเป็นลูกกลม ๆ 2 ลูก คาดว่าเกิดจากการปรับตัวเพื่อรองรับน้ำหนักตัวที่มาก
บิ๊กฟุตได้รับความสนใจมากถึงขนาดมีการตั้งหน่วยงานวิจัยและศึกษาขึ้นหลายแห่งเพื่อทำการศึกษาค้นคว้าให้ลึกซึ้งยิ่งขึ้น เช่น The Bigfoot Field Researchers Organization (BFRO) มีการนำกล้องวิดีโอไปแอบบันทึกภาพบิ๊กฟุตในสถานที่ต่าง ๆ ที่อ้างว่าเคยมีการพบ
เห็น ด้วยหวังว่าจะมีโอกาสได้หลักฐานที่น่าเชื่อถืออย่างชัดเจนหากเกิดบังเอิญจับภาพได้
ในปี ค.ศ. 1997 ได้มีผู้ถ่ายภาพวิดีโอของสิ่งที่เชื่อว่าเป็นลูกบิ๊กฟุตขณะกำลังห้อยโหนต้นไม้ไว้ได้ ที่ป่าแห่งหนึ่ง ในรัฐนิวยอร์ก แต่เห็นเป็นเพียงเงาดำ ๆ โดดจากบ่าของสิ่งที่ใหญ่กว่า ภาพนี้ เจน กูดดอลล์ นักวานรวิทยาที่มีชื่อเสียงได้ดูแล้วลงความเห็นว่า นี่ไม่ใช่ชิมแปนซี
ในตอนเหนือของรัฐอริโซน่า มีกล้องวงจรปิดที่ติดตั้งไว้ในป่าได้บันทึกภาพของบิ๊กฟุตได้อย่างไม่เจตนา โดยบิ๊กฟุตเปิดฝากล่องใส่น้ำอัดลม หยิบน้ำอัดลมกระป๋องออกมาแล้วปิดฝา แต่คุณภาพของเทปชุดนี้ค่อนข้างพร่ามัว มองไม่ชัด เชื่อว่าเป็นบิ๊กฟุตที่อยู่ในช่วงวัยรุ่นหรือยังไม่โตเต็มวัย
เรื่องหลอกลวง

มีผู้มากมายเชื่อว่า แท้จริงแล้วเรื่องบิ๊กฟุตเป็นเพียงแค่เรื่องหลอกหลวงหรือแหกตา โดยใช้คนใส่ชุดหมีหรือกอริลลา เดินผ่านไปมาเพื่อบันทึกภาพหลอกลวงมากกว่า กระนั้น ในกลางปี ค.ศ. 2008 ก็มีหนุ่มวัยรุ่นชาวอเมริกัน 2 คน อ้างว่าขณะที่พวกเขากำลังเดินป่า ก็พบกับศพของบิ๊กฟุตตัวหนึ่งโดยบังเอิญ ในป่าทางตอนเหนือของรัฐจอร์เจีย ในเดือนมิถุนายน โดยบิ๊กฟุตตัวนี้ มีความสูง 7 ฟุต 7 นิ้ว หรือราว ๆ 230 เซนติเมตร หนัก 225 กิโลกรัม และพวกเขาได้อ้างว่านำผลตรวจดีเอ็นเอเนื้อเยื่อของศพที่ทำการตรวจโดย เคิร์ต เนลสัน นักชีววิทยาแห่งมหาวิทยาลัยมินนิโซตา ยืนยันด้วยว่า เป็นบิ๊กฟุตจริง ๆ
โดยพวกเขาอ้างว่ายังเห็นบิ๊กฟุตที่มีชีวิตอีก 3 ตัวมาเดินป้วนเปี้ยนอยู่ในบริเวณใกล้เคียงขณะที่พวกเขาพยายามนำศพบิ๊กฟุตตัวนี้ออกมา แต่พวกมันไม่ส่งเสียงอะไร นอกจากนี้แล้วพวกเขายังได้นำภาพถ่ายศพที่มีลักษณะเหมือนลิงตัวใหญ่ มีขนรุงรังออกมาเผยแพร่ทางเว็บไซต์ตามล่าหาบิ๊กฟุตของพวกเขาเองด้วย และบอกว่าพวกเขาเก็บศพบิ๊กฟุตตัวนี้แช่แข็งไว้ในสถานที่ไม่เปิดเผยในเมืองแอตแลนตา
ซึ่งเรื่องนี้ต่อมาได้ถูกพิสูจน์แล้วว่าเป็นเรื่องหลอกลวงกัน
ในวัฒนธรรมร่วมสมัย

มีการอ้างอิงถึงบิ๊กฟุตในวัฒนธรรมร่วมสมัยต่าง ๆ มากมาย อาทิ เป็นตัวละครตัวหนึ่งในภาพยนตร์ชุด Star Wars ชื่อ ชิวแบคคา ซึ่งเป็นทั้งเพื่อนและผู้รับใช้ที่ซื่อสัตย์ของ ฮาน โซโล, เป็นตัวละครเอกในซีรีส์ซิทคอมชุด  Harry and the Hendersons ซึ่งออกอากาศระหว่างปี ค.ศ. 1991–93 เป็นเรื่องราวของบิ๊กฟุตตัวหนึ่งชื่อ แฮร์รี่ ที่อาศัยอยู่กับครอบครัวเฮนเดอร์สัน หรือถูกอ้างถึงในภาพยนตร์สยองขวัญ เรื่อง Exists ในปี ค.ศ. 2014 กำกับโดย เอดูอาร์โด ซานเชส ผู้กำกับฯคนเดียวกับภาพยนตร์เรื่องดัง The Blair Witch Project
และถูกอ้างอิงถึงในสารคดีของดิสคัฟเวอรีแชนแนล ในชุด Lost Tapes (นำมาออกอากาศในประเทศไทยช่วงกลางปี ค.ศ. 2009) ซึ่งเป็นสารคดีเกี่ยวเรื่องราวของสัตว์ประหลาดที่โจมตีใส่มนุษย์ชนิดต่าง ๆ  ในส่วนของบิ๊กฟุตมีชื่อตอนว่า Big Foot
อีกทั้งทางช่องแอนิมอลแพลนเน็ต ยังมีสารคดีชุด Finding Bigfoot ซึ่งเป็นรายการเกี่ยวกับกลุ่มนักวิทยาศาสตร์ภาคสนาม 4 คน เดินทางไปตามสถานที่ต่าง ๆ ทั้งในสหรัฐอเมริกาและทั่วโลกเพื่อตามพิสูจน์การมีอยู่จริงของบิ๊กฟุต ออกอากาศตั้งแต่ปี ค.ศ. 2011–ปัจจุบัน
ดูเพิ่ม

เยติ
เหย่เหริน
ฮิบะกง
อัลมาส์
ยาวี
แหล่งข้อมูลอื่น

ภาพเคลื่อนไหวของบิ๊กฟุต
สารคดี Lost Tapes ตอน บิ๊กฟุต (1)
สารคดี Lost Tapes ตอน บิ๊กฟุต (2)
แผนที่แสดงการพบเห็นบิ๊กฟุต ซึ่งพบแทบทั่วสหรัฐอเมริกาในตอนเหนือ
ท่าอากาศยานฟูกูโอกะ

ไดอะแกรมของท่าอากาศยานฟูกูโอกะ
ท่าอากาศยานฟูกูโอกะ (ญี่ปุ่น: 福岡空港; โรมาจิ: Fukuoka Kūkō) ชื่อเดิมคือ ฐานทัพอากาศอิตาซูเกะ เป็นท่าอากาศยานในนครฟูกูโอกะ ประเทศญี่ปุ่น ตั้งอยู่ห่างจากสถานีรถไฟฮากาตะ 3 กิโลเมตรทางทิศตะวันออก จัดเป็นท่าอากาศยานระดับสองในญี่ปุ่น ปัจจุบันรองรับเที่ยวบินภายในประเทศและระหว่างประเทศ มีการใช้งานเต็มอัตราการรองรับของท่าอากาศยานและไม่สามารถขยายได้แล้ว ปิดการขึ้นลงของเที่ยวบินเวลา 22.00 น. ทุกวันเพื่อลดเสียงรบกวนต่อผู้อยู่อาศัยบริเวณใกล้เคียงในเวลากลางคืน และจะเปิดให้เที่ยวบินขึ้นลงอีกครั้งเวลา 7.00 น.
ท่าอากาศยานตั้งอยู่ที่เขตฮากาตะ ทางตะวันออกเฉียงใต้ของศูนย์กลางของเมือง เชื่อมต่อกับส่วนอื่นของเมืองด้วยรถไฟใต้ดินและถนน รถไฟใต้ดินวิ่งจากท่าอากาศยานไปยังย่านธุรกิจใช้เวลาไม่ถึง 10 นาที
ท่าอากาศยานฟูกูโอกะเป็นท่าอากาศยานที่มีผู้โดยสารคับคั่งเป็นอันดับสี่ของญี่ปุ่น ใน พ.ศ. 2549 มีผู้โดยสาร 18.1 ล้านคน และมีเที่ยวบินขึ้นลง 137,000 เที่ยว
ระหว่างปี พ.ศ. 2495 ถึง พ.ศ. 2515 ท่าอากาศยานแห่งนี้ได้ใช้เป็นที่ตั้งของฐานทัพของกองทัพอากาศสหรัฐอเมริกา มีชื่อว่าฐานทัพอากาศอิตาซูเกะ
สายการบินและจุดหมายปลายทาง > ภายในประเทศ

ออลนิปปอนแอร์เวย์ (นาโงยา-เซ็นแทรร์, โอกินาว่า, โอซะกะ-อิตะมิ, โอซะกะ-คันไซ, ซัปโปโร-จิโตะเสะ, โตเกียว-ฮาเนดะ, โตเกียว-นาริตะ)
แอร์นิปปอน (ฟุกุเอะ, ฟุกุชิมะ, โคมัตซุ, เซ็นได, ทสึชิมะ)
อามะคุสะแอร์ไลน์ (อามะคุสะ)
เจแปนแอร์ไลน์ (มัตสุยะมะ, มิยะซะกิ, นาโงยา-เซ็นแทรร์, โอกินาว่า, โอซะกะ-อิตะมิ, โอซะกะ-คันไซ, ซัปโปโร-จิโตะเสะ, โตเกียว-ฮาเนดะ, โตเกียว-นาริตะ)
เจแอร์ (โกจิ, นาโงยา-โคมะกิ)
เจแปนแอร์คอมมิวเตอร์ (อิซุโมะ, คาโงชิมะ, มัตสุโมโตะ, มัตสุยะมะ, โอซะกะ-อิตะมิ, โทกุชิมะ)
เจแปนทรานส์โอเชียนแอร์ (โอกินาว่า)
สกายมาร์กแอร์ไลน์ (โตเกียว-ฮาเนดะ)
สายการบินและจุดหมายปลายทาง > ระหว่างประเทศ

แอร์ไชนา (ปักกิ่ง, ต้าเหลียน, เซี่ยงไฮ้-ผู่ตง)
เอเชียนาแอร์ไลน์ (ปูซาน, เชจู, โซล-อินชอน)
คาเธ่ย์แปซิฟิค (ฮ่องกง, ไทเป)
ไชนาแอร์ไลน์ (ไทเป)
ไชนาอีสเทิร์นแอร์ไลน์ (ปักกิ่ง, เซี่ยงไฮ้-ผู่ตง, ชิงเตา)
ไชนาเซาต์เทิร์นแอร์ไลน์ (ต้าเหลียน, กวางโจว, เฉินหยาง)
คอนติเนนตัลแอร์ไลน์
คอนติเนนตัลไมโครนีเชีย (กวม)
ดราก้อนแอร์ (ฮ่องกง)
อีวาแอร์ (ไทเป)
ฟินน์แอร์ (เฮลซิงกิ)
เจแปนแอร์ไลน์ (เซี่ยงไฮ้-ผู่ตง)
โคเรียนแอร์ (ปูซาน, โซล-อินชอน)
ฟิลิปปินส์แอร์ไลน์ (มะนิลา)
สิงคโปร์แอร์ไลน์ (สิงคโปร์)
การบินไทย (กรุงเทพฯ-สุวรรณภูมิ)
เวียดนามแอร์ไลน์ (โฮจิมินห์ซิตี้)
เจ็ตสตาร์แอร์เวย์ (กรุงเทพฯ-สุวรรณภูมิ,สิงคโปร์)
ไทยแอร์เอเชีย (กรุงเทพฯ-ดอนเมือง)
แหล่งข้อมูลอื่น

Fukuoka Airport Building Co.,Ltd เก็บถาวร 2006-07-16 ที่ เวย์แบ็กแมชชีน
แผนที่ท่าอากาศยานฟูกูโอกะ เก็บถาวร 2009-08-27 ที่ เวย์แบ็กแมชชีน
เที่ยวกับท่าอากาศยานฟูกูโอกะ เก็บถาวร 2009-09-30 ที่ เวย์แบ็กแมชชีน
ดูเพิ่ม

รายชื่อท่าอากาศยานในประเทศญี่ปุ่น
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม